CELEX: 32007D0205
Language: lt
Date: 1174521600000
Title: 2007/205/EB: 2007 m. kovo 22 d. Komisijos sprendimas, nustatantis valstybių narių pirmosios Europos Parlamento ir Tarybos direktyvos 2004/42/EB dėl tam tikrų lakiųjų organinių junginių išmetamų kiekių ribojimo įgyvendinimo ataskaitos bendrąją formą (pranešta dokumentu Nr. C(2007) 1236) (Tekstas svarbus EEE )

31.3.2007   
            
            
               LT
            
            
               Europos Sąjungos oficialusis leidinys
            
            
               L 91/48
            
         
      KOMISIJOS SPRENDIMAS
   
   2007 m. kovo 22 d.
   nustatantis valstybių narių pirmosios Europos Parlamento ir Tarybos direktyvos 2004/42/EB dėl tam tikrų lakiųjų organinių junginių išmetamų kiekių ribojimo įgyvendinimo ataskaitos bendrąją formą
   (pranešta dokumentu Nr. C(2007) 1236)
   (Tekstas svarbus EEE)
   (2007/205/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. balandžio 21 d. Europos Parlamento ir Tarybos direktyvą 2004/42/EB dėl lakiųjų organinių junginių, susidarančių naudojant organinius tirpiklius tam tikruose dažuose, lakuose ir transporto priemonių pakartotinės apdailos produktuose, išmetamų kiekių ribojimo ir iš dalies pakeičianti Direktyvą 1999/13/EB (1), ypač į jos 7 straipsnį,
   kadangi:
   
               (1)
            
            
               Pagal Direktyvą 2004/42/EB, remdamosi Komisijos paruoštu bendru formatu, valstybės narės turi parengti monitoringo programas, kad galėtų patikrinti atitiktį šios direktyvos reikalavimams ir praneštų monitoringo programų rezultatus bei pagal tos direktyvos 3 straipsnio 3 dalį licencijuotų produktų kategorijas ir kiekį.
            
         
               (2)
            
            
               Pagal Direktyvos 2004/42/EB 7 straipsnį ir atsižvelgiant į jos I priedą, valstybės narės parengia ir Komisijai pateikia pirmąją direktyvos įgyvendinimo ataskaitą apie ne vėliau kaip iki 2008 m. birželio 30 d.
            
         
               (3)
            
            
               Todėl tai pirmajai ataskaitai, kuri turėtų apimti 2007 m. sausio 1 d.–2007 m. gruodžio 31 d. laikotarpį, turėtų būti nustatyta bendra forma.
            
         
               (4)
            
            
               Šiame sprendime numatytos priemonės atitinka Direktyvos 2004/42/EB 12 straipsnio 2 dalyje nurodyto Komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Ataskaitos, kuri pagal Direktyvos 2004/42/EB 7 straipsnio nuostatas turi būti pateikta Komisijai ir apimti 2007 m. sausio 1 d.–2007 m. gruodžio 31 d. laikotarpį, paruošimui valstybės narės naudoja šio sprendimo priede nustatytą formą.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. kovo 22 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 143, 2004 4 30, p. 87.
   
      PRIEDAS
      PIRMOSIOS DIREKTYVOS 2004/42/EB 2007 M. SAUSIO 1 D.–GRUODŽIO 31 D. ĮGYVENDINIMO ATASKAITOS BENDROJI FORMA
      1.   Bendroji informacija ir administravimo tvarka
      
                  1.1.
               
               
                  Už šią ataskaitą atsakinga institucija:
                  
                              Pavadinimas
                           
                           
                               
                           
                        
                              Adresas
                           
                           
                               
                           
                        
                              Kontaktinis asmuo
                           
                           
                               
                           
                        
                              El. paštas
                           
                           
                               
                           
                        
                              Telefonas
                           
                           
                               
                           
                        
            
                  1.2.
               
               
                  Įgyvendinant Direktyvą 2004/42/EB nurodykite pagal tos direktyvos 5 straipsnį paskirtą instituciją arba institucijas, kuri (-ios) yra atsakinga (-os) už:
                  
                              1)
                           
                           
                              monitoringo programos parengimą, koordinavimą ir valdymą (nacionaliniu lygiu);
                           
                        
                              2)
                           
                           
                              šios srities patikrinimų ir kontrolės atlikimą (regioniniu ir (arba) vietos lygiu);
                           
                        
                              3)
                           
                           
                              šios direktyvos reikalavimų vykdymą pažeidimų atvejais.
                           
                        
            2.   Monitoringo programa (Direktyvos 2004/42/EB 6 straipsnis)
      
                  2.1.
               
               
                  Jei yra nacionalinės monitorinio programos rašytinė versija, pateikite jos kopiją kartu su ataskaita.
               
            
                  2.2.
               
               
                  Trumpai apibūdinkite programą, parengtą prižiūrėti ir tikrinti, kaip laikomasi Direktyvos 2004/42/EB nuostatų, ypač nurodant ar laikomasi:
                  
                              1)
                           
                           
                              tos direktyvos II priede nustatytų LOJ ribinių verčių;
                           
                        
                              2)
                           
                           
                              tos direktyvos 4 straipsnyje išdėstytų ženklinimo reikalavimų.
                           
                        
            
                  2.3.
               
               
                  Nurodykite, ar yra tikrinami šie veiklos vykdytojai:
                  
                              1)
                           
                           
                              produktų, kuriems taikoma Direktyva 2004/42/EB, gamintojai;
                           
                        
                              2)
                           
                           
                              produktų, kuriems taikoma Direktyva 2004/42/EB, importuotojai;
                           
                        
                              3)
                           
                           
                              reglamentuojamų produktų didmenininkai, mažmenininkai, profesionalūs galutiniai vartotojai arba kiti veiklos vykdytojai, įskaitant, pvz., transporto priemonių pakartotinės apdailos įrenginius, kuriems Tarybos direktyva 1999/13/EB (1) netaikoma.
                           
                        Be to, jei tokie patikrinimai yra atliekami, trumpai apibūdinkite:
                  
                              1)
                           
                           
                              atliekamų patikrinimų rūšis (tikrinimai vietoje, mėginių ėmimas ir produkto analizė, atsargų ir pardavimo duomenų tikrinimas, ženklinimo kontrolė ir kiti tikrinimai);
                           
                        
                              2)
                           
                           
                              atliekamų patikrinimų dažnumą (kasmetiniai sistemingi patikrinimai, tik svarbiausių gamintojų (importuotojų) patikrinimai, atsitiktiniai patikrinimai, kita).
                           
                        
            
                  2.4.
               
               
                  Nurodykite 2007 m. patikrintų produktų gamyboje ir platinime dalyvaujančių įmonių skaičių ir, jei įmanoma, 2008 m. planuojamų patikrinimų skaičių, pageidautina, kad tai būtų daroma užpildant toliau pateikiamą lentelę. Be to, nurodykite, jei įmanoma, bendrą veiklos vykdytojų, dalyvaujančių produktų gamyboje ir platinime, skaičių ir bendrą konkrečių produktų kiekį (2007 m. atitinkamoje valstybėje narėje pagamintą ir išplatintą):
                  
                              Veiklos vykdytojo rūšis
                           
                           
                              Visi veiklos vykdytojai
                           
                           
                              2007 m. patikrintų veiklos vykdytojų skaičius
                           
                           
                              Bendras produktų, kuriems taikoma Direktyva 2004/42/EB, kiekis
                              (kg)
                           
                           
                              2008 m. planuojami patikrinimai
                           
                        
                              Gamintojai
                           
                           
                               
                           
                           
                               
                           
                           
                               
                           
                           
                               
                           
                        
                              Importuotojai
                           
                           
                               
                           
                           
                               
                           
                           
                               
                           
                           
                               
                           
                        
                              Kiti
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Kokiu būdu kompetentingos institucijos patikrina, ar buvo nustatyta atitiktis naudojant Direktyvos 2004/42/EB III priede apibrėžtus pamatinius matavimo metodus?
               
            
                  2.6.
               
               
                  Jei Direktyvos 2004/42/EB įgyvendinime dalyvauja keletas institucijų (žr. 1.2 punktą), nurodykite priemones, kurių buvo imtasi siekiant užtikrinti kiek įmanoma vienodesnį tos direktyvos įgyvendinimą visoje teritorijoje.
               
            
                  2.7.
               
               
                  Kokios taisyklės ir nuobaudos yra taikomos už nacionalinių nuostatų, priimtų pagal Direktyvos 2004/42/EB 10 straipsnį, pažeidimus?
               
            
                  2.8.
               
               
                  Nurodykite, jei įmanoma, apytikrį monitoringe ir kontrolėse dalyvaujančių darbuotojų skaičių, jų kvalifikaciją bei apytikrę metinių monitoringo išlaidų sumą eurais (personalas, mėginių ėmimas ir analizė, ženklinimo kontrolė, vykdymas, kitos išlaidos).
               
            3.   2007 m. įvykdytos monitoringo programos pagrindiniai rezultatai (Direktyvos 2004/42/EB 7 straipsnis)
      
                  3.1.
               
               
                  Kiek 2007 m. buvo nustatyta Direktyvos 2004/42/EB II priede nurodytų LOJ ribinių verčių nesilaikymo atvejų (%), palyginti su bendru atliktų patikrinimų skaičiumi? Jei įmanoma, nurodykite:
                  
                              1)
                           
                           
                              atitinkamo produkto kategorijas pagal tą priedą;
                           
                        
                              2)
                           
                           
                              produktų, kurie neatitinka tų ribinių verčių, kiekius.
                           
                        
            
                  3.2.
               
               
                  Kiek 2007 m. buvo nustatyta Direktyvos 2004/42/EB 4 straipsnyje išdėstytų ženklinimo įsipareigojimų nesilaikymo atvejų (%), palyginti su bendru atliktų patikrinimų skaičiumi? Jei įmanoma, išskirkite šias kategorijas:
                  
                              1)
                           
                           
                              ženklinimo ir LOJ kiekio reikalavimų neatitinkantys produktai;
                           
                        
                              2)
                           
                           
                              LOJ kiekio reikalavimus atitinkantys, tačiau ženklinimo reikalavimų neatitinkantys produktai.
                           
                        
            
                  3.3.
               
               
                  Kokių veiksmų buvo imtasi neatitikimo atvejais, kad būtų užtikrinta atitiktis Direktyvai 2004/42/EB?
               
            4.   Pagal Direktyvos 2004/42/EB 3 straipsnio 2 dalį suteikiamos išimtys
      
                  4.1.
               
               
                  Kaip buvo nustatytas Direktyvos 2004/42/EB 3 straipsnio 2 dalyje numatytas nukrypti leidžiantis režimas?
               
            
                  4.2.
               
               
                  Kokia kontrolės sistema buvo sukurta siekiant užtikrinti, kad produktai, kuriems taikoma Direktyvos 2004/42/EB 3 straipsnio 2 dalyje numatyta leidžianti nukrypti nuostata, nebūtų parduodami ir naudojami įrenginiuose, kurie neturi leidimo ir nėra registruoti pagal Direktyvos 1999/13/EB 3 arba 4 straipsnio reikalavimus.
               
            
                  4.3.
               
               
                  Jei įmanoma, nurodykite apytikrį produktų, kuriems taikoma išimtis, kiekį 2007 m. (pagal Direktyvos 2004/42/EB 1 priede nurodytą klasifikavimą).
               
            5.   Pagal Direktyvos 2004/42/EB 3 straipsnio 3 dalį suteikiamos individualios licencijos
      
                  5.1.
               
               
                  Ar pasinaudojote galimybe suteikti Direktyvos 2004/42/EB 3 straipsnio 3 dalyje numatytas individualias licencijas?
               
            
                  5.2.
               
               
                  Jei taip, trumpai nurodykite kaip veikia individualioms licencijoms išduoti sukurta sistema:
                  
                              1)
                           
                           
                              Kurios institucijos yra atsakingos už individualių licencijų išdavimą?
                           
                        
                              2)
                           
                           
                              Kurios institucijos yra atsakingos už ypatingą istorinę ir kultūrinę vertę turinčių pastatų ir (arba) senovinių transporto priemonių patvirtinimą?
                           
                        
                              3)
                           
                           
                              Kokiais kriterijais vadovaujantis buvo nustatyta ypatinga istorinė ir kultūrinė vertė?
                           
                        
                              4)
                           
                           
                              Jei įmanoma, nurodykite apytikrį pastatų ir (arba) senovinių transporto priemonių, kuriuos kompetentinga institucija patvirtino turinčiais ypatingą istorinę ir kultūrinę vertę, skaičių.
                           
                        
                              5)
                           
                           
                              Kaip užtikrinama, kad aptariami produktai yra:
                              
                                          a)
                                       
                                       
                                          parduodami tik „griežtai ribotais“ kiekiais;
                                       
                                    
                                          b)
                                       
                                       
                                          naudojami tik patvirtintų pastatų ir (arba) senovinių transporto priemonių restauravimui ir priežiūrai?
                                       
                                    
                        
                              6)
                           
                           
                              Nurodykite pagal Direktyvos 2004/42/EB 3 straipsnio 3 dalį licencijuotų produktų kategorijas ir kiekį, pageidautina, kad tai būtų daroma užpildant šią lentelę.
                              
                                          Kategorijos
                                       
                                       
                                          Atitikimas Direktyvos 2004/42/EB I priedui
                                       
                                       
                                          Paruošto naudoti produkto, kuriam buvo suteikta licencija, kiekis (kg)
                                       
                                    
                                          1 kategorija
                                       
                                       
                                           
                                       
                                       
                                           
                                       
                                    
                                          2 kategorija ir t. t.
                                       
                                       
                                           
                                       
                                       
                                           
                                       
                                    
                        
            6.   Kita svarbi informacija
      
                  6.1.
               
               
                  Kokie buvo pagrindiniai sunkumai, su kuriais buvo susidurta kuriant ir įgyvendinant monitoringo programą, įskaitant direktyvos įgyvendinimo problemas arba administravimo problemas, su kuriomis buvo susidurta įgyvendinant konkrečią monitorgo programą? Kaip tie sunkumai buvo įveikti?
               
            
                  6.2.
               
               
                  Pateikite visas su Direktyvos 2004/42/EB įgyvendinimu susijusias papildomas aktualias pastabas, patarimus ar informaciją.
               
            
         (1)  OL L 85, 1999 3 29, p. 1.